"Уасил Лазба дуаҩы хазынан, дуаҩы аамсҭашәан. Аус ахьеицаауаз арадио аҿы изаҟаразаалак, улахь-уџьамшь ҳәа иауҳәартә дыҟамызт, убас дуаҩы ҟәымшәышәын, дуаҩы цқьан. Иџьабаа ӷәӷәан аибашьраан Аԥсуа радио техникала аиқәыршәара. Иареи, Даур Қорсаиеи уҳәа анџьнырцәа изҿыз акакәын, арадио Аԥсны анҭыҵ ираҳауа аҟаҵара. Иагьрылшеит, Европанӡа инеиуан Аԥсуа радио ацәқәырԥақәа. Уасил иџьабаа ӷәӷәан, дынџьныр дуун, изанааҭ даара инарҵаулан идыруан, амала ахааныз ихы ӡырган ак иҳәомызт. 20 шықәса раҟара аус иуан, раԥхьа иааиҵагылаз анџьнырцәа ирылыҳәҳәоз иакәын. Аҭаацәара бзиа драбын. Еснагь дычча-ччо, длашо ауп дшысгәалашәо сара", - еиҭеиҳәеит Занҭариа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.